Twee kapers spoedig gevangTwee vermeende kapers is in Johannesburg in hegtenis geneem kort nadat hulle ŉ motoris Donderdagaand gekaap het. Adjudant-offisier Kay Makhubela, ŉ polisiewoordvoerder, sê die twee verdagtes het ŉ Honda-sedan in Soweto gekaap en na Jabulani gevlug. “Die polisie het die gekaapte voertuig opgespoor en ŉ wilde jaagtog het gevolg. Die bestuurder het beheer oor die voertuig verloor en teen ŉ muur gebots,” het Makhubela gesê. Die verdagtes, onderskeidelik 20 en 24 jaar oud, moet Maandag in die Protea-landdroshof verskyn.